Focare de Covid-19 în cinci centre de asistenţă socială din Vâlcea.
Cinci focare active în căminele de bătrâni și în centrele pentru persoane cu dizabilități din Vâlcea. Peste 200 de persoane au fost confirmate cu Covid-19. DSP a făcut deja anchete epidemiologice. De la începutul pandemiei, 607 de oameni au fost confirmaţi cu coronavirus în Vâlcea.
Cel mai afectat este centrul Zătreni, cu 109 de cazuri pozitive. Printre bolnavi, se numără şi personalul medical şi cel de asistenţă. Şi centrele Bistriţa şi Lungeşti au foarte multe persoane infectate, sunt 85 de cazuri. Urmează centrul Nicolae Bălcescu, cu 9 cazuri şi cel de recuperare şi reabilitare Băbeni, cu 10 cazuri pozitive.